John Irving

John Irving (* 2. marec 1942, Exeter, New Hampshire, USA) je americký spisovateľ a držiteľ Oscara za scenár k filmu Pravidlá muštárne, nakrúteného podľa rovnomennej knihy.

Život Johna Irvinga
Irving sa narodil 2. marca 1942 v Exeteri, štát New Hampshire, za neobvyklých okolností, ktoré neskôr veľmi ovplyvnili zápletky niekoľkých jeho románov: narodil sa ako nemanželské dieťa (jeho pôvodné meno bolo John Winslow) jeho matke Helen, dedičke rodu Winslow, jednej z najstarších a najvýznamnejších rodín Nového Anglicka, pretože odmietala, aby John poznal svojho pravého otca, profesora ruských dejín. Helen Winslowová si neskôr vzala Collina F.N. Irvinga, učiteľa na prestížnej Phillips Exeter Academy. Potom, čo John Winslow prijal priezvisko adoptívneho otca, sa tak stal Johnom Irvingom. Až do roku 2000 nikdy nehľadal pravého otca. Vždy hovoril : „Ja už otca mám.“ V roku 2001 sa dozvedel, že má nevlastného brata z druhého manželstva svojho biologického otca.

Študentské roky
Počas Irvingových štúdií v Exeteri ho učili slávny presbyteriánsky teológ a románopisec Frederick Buechner a učiteľ George Bennett, ktorí mu neskôr pomohli zúčastniť sa kurzu tvorivého písania v Iowe, prestížneho amerického spisovateľského programu, ktorý je jediný svojho druhu. Irving potom študoval krátko na univerzite v Pittsburghu a promoval na univerzite v New Hampshire. V Iowe študoval po boku budúcich slávnych spisovateľov – Gail Godwinovej, Johna Caseyho a Donalda Hendrieho Jr. Tiež ho učil slávny Kurt Vonnegut Jr.

Manželstvo
Svoju prvú ženu Shylu Irving spoznal na svojich zahraničných štúdiách vo Viedni. Keď potom veľmi nečakane otehotnela, vzali sa (1965). Pred tým, než sa v roku 1981 rozviedli, mali spolu dvoch synov. Shyla inšpirovala postavu Biggie z románu Pitná kúra. Neskôr sa oženil so svojou agentkou Janet Turnbullovou, s ktorou mal ďalšieho syna.

Kariéra
Na Mount Holyoke College v Massachusetts prednášal ako univerzitný profesor anglickú literatúru 19. storočia. Jeho prvé tri knihy nespôsobili nejaký väčší rozruch. Až jeho štvrtá kniha - Svet podľa Garpa - vydaná v roku 1978, mu priniesla obrovský úspech a vyniesla ho tak do rebríčka úspešných amerických spisovateľov. Počas spisovateľskej činnosti mimo iného tiež pracoval ako tréner zápasenia (vo Vermonte). V roku 2001 bol zvolený za člena Americkej akadémie pre umenie a literatúru.

Vášeň k zápaseniu
Je celkom zrejmé, že prakticky všetkými knihami Johna Irvinga prestupuje jeho vášnivý vzťah k zápaseniu ako takému. John sa sám po dobu dvadsať rokov zúčastňoval rôznych zápasníckych súťaží. Celých 24 rokov pôsobil tiež ako rozhodca a nakoniec sa stal aj zápasníckym trénerom, a to až vo svojich 37 rokoch. Počas svojej zápasníckej kariéry podstúpil niekoľko operácií; dobu, keď so zápasom začínal až po jeho štvrtú operáciu v 53 rokoch, popisuje vo svojej autobiografickej knihe Imaginárna priateľka.

Bibliografia

1968 - Setting Free the Bears
1972 - The Water-Method Man
1974 - The 158-Pound Marriage
1978 - The World According to Garp
1981 - The Hotel New Hampshire
1985 - The Cider House Rules
1989 - A Prayer for Owen Meany
1993 - Trying to Save Piggy Sneed
1994 - A Son of the Circus
1996 - The Imaginary Girlfriend - non fiction
1998 - A Widow for One Year
1999 - My Movie Business - non fiction
2001 - The Fourth Hand
2005 - Until I Find You
2005 - A Sound Like Someone Trying not to Make a Sound
2009 - Last Night in Twisted River

V slovenčine
2002 Zásady muštárne (The Cider House Rules) 
2002 Štvrtá ruka (The Fourth Hand) 
2003 Svet podľa Garpa (The World According to Garp) 
2003 Modlitba za Owena Meanyho (A Prayer for Owen Meany) 
2005 Hotel New Hapshire (The Hotel New Hamshire)
2010 Posledná noc na Twisted River (Last Night in Twisted River)

V češtine
1999 Modlitba za Owena Meanyho (A Prayer for Owen Meany)
2001 Imaginární přítelkyně (The Imaginary Girlfriend)
2002 Pravidla moštárny (The Cider House Rules)
2002 Črvrtá ruka (The Fourth Hand)
1987 Svět podle Garpa (The World According to Garp)
2003 Hotel New Hapshire (The Hotel New Hamshire)
2003 Manželství do 158 liber (The 158-Pound Marriage)
2003 Rok vdovou (A Widow for One Year)
2004 Pitná kúra (The Water-Method Man)
2004 Pokus o záchranu Čuňáka Sneeda (Trying to Save Piggy Sneed)
2005 Svobodu medvědům (Setting Free the Bears)
2005 Syn cirkusu (A Son of the Circus)
2006 Dokud tě nenajdu (Until I Find You)
2007 Jako by se tu někdo snažil nevydat ani hlásku (A Sound Like Someone Trying not to Make a Sound)
2010 Poslední noc na Klikaté řece (Last Night in Twisted River)

Spisovatelia USA
Scenáristi USA
Držitelia Oscara za najlepší adaptovaný scenár
Osobnosti z New Hampshiru